**ÁLTALÁNOS SZERZŐDÉSI FELTÉTELEK**

**A** [**https://myonlineradio.hu**](https://myonlineradio.hu) **weboldalon (a továbbiakban: Weboldal),** valamint a Myonlineradio.hu iOS, Android és televíziós applikációiban (a továbbiakban: Applikáció)**online rádiós médiatartalom aggregátor szolgáltatást üzemeltető** **MultiAppsFactory Kft. a jelen Általános Szerződési Feltételekben (a továbbiakban: ÁSZF) tájékoztatja a Weboldalon beágyazott hiperlinkkel megjelenő rádiós médiatartalom-szolgáltatókat jogaikról és kötelezettségeikről.**

1. **ÁLTALÁNOS RENDELKEZÉSEK**

**A MultiAppsFactory Kft.** (székhely: 1024 Budapest, Margit körút 57. 2. em. 5.; adószám: 26278823-2-41, cégjegyzékszám: 01-09-357239, a továbbiakban: **Szolgáltató,** Myonlineradio.hu, Mi) a Weboldalon rádiós médiatartalom-szolgáltatók nyilvánosan elérhető online streaming szolgáltatására mutató, Weboldalba ágyazott hiperlinkjek megjelenítésével (embedded hyperlink) egy helyen hozzáférést biztosít a felhasználók számára a saját döntése alapján kialakított hiperlinktár kínálatában szereplő online rádiós médiatartalom-szolgáltatásokhoz (a továbbiakban: **Rádiós Médiatartalom Aggregátor Szolgáltatás**).

A Szolgáltató a Rádiós Médiatartalom Aggregátor Szolgáltatáshoz kapcsolódóan az online rádiós médiatartalom-szolgáltatók (a továbbiakban: Online Rádiók) számára szolgáltatási szerződés alapján az alábbi szolgáltatásokat nyújtja:

* az Online Rádiók kezdeményezése alapján beágyazott hiperlinket tesz közzé a Weboldalon annak érdekében, hogy az Online Rádió weboldalára felhasználókat tereljen (a továbbiakban**: Hiperlink Közzététel Szolgáltatás**);
* a nyilvánosan elérhető online streaming szolgáltatás Weboldalba ágyazott hiperlinkjének kiemelt pozícióban történő elhelyezésével népszerűsíti a szolgáltatást megrendelő Online Rádiót (a továbbiakban: **Kiemelt Pozíció Szolgáltatás);**
* Az Online Rádiók Egyedi Szolgáltatási Szerződésben a nyilvánosan elérhető Online Rádiós Médiatartalmak meghatározott módon történő felhasználását engedélyezhetik a Szolgáltatónak a myonlineradio.hu-n prémium csomag előfizetéses rendszerben történő kialakításához, melynek ellenértékeként az előfizetésből származó bevételnek az Online Rádióhoz köthető részének meghatározott arányában részesül **(a továbbiakban: Prémium Partner Szolgáltatás).**

(Hiperlink Közzététel Szolgáltatás, Kiemelt Pozíció Szolgáltatás és Prémium Partner Szolgáltatás a továbbiakban együttesen: **Szolgáltatás).**

1. **AZ ÁSZF CÉLJA**

Jelen ÁSZF célja, hogy a Weboldalon elérhető Szolgáltatásokat igénybe vevő Online Rádiók és a Szolgáltató jogviszonyát a jogszabályok keretei között általános jelleggel szabályozza.

Az egyedileg megkötött szolgáltatási szerződések (a továbbiakban: Egyedi Szolgáltatási Szerződés) hiányában a Szolgáltató és az Online Rádió között létrejött szolgáltatási szerződésre a jelen ÁSZF-ben foglaltakat kell alkalmazni (a továbbiakban: Szolgáltatási Szerződés). A jelen ÁSZF-ben nem szabályozott kérdésekre a Magyarországon hatályos jogszabályok az irányadók.

1. **A SZOLGÁLTATÁSI SZERZŐDÉS**

A Szolgáltatási Szerződés a Szolgáltató és valamely Online Rádió között jelen ÁSZF szerint határozott időtartamra létrejött szerződés, amely Hiperlink Közzététel Szolgáltatás, Prémium Partner Szolgáltatás vagy Kiemelt Pozíció Szolgáltatás igénybevételére irányul.

Az Egyedi Szolgáltatási Szerződés és az ÁSZF rendelkezése közötti esetleges eltérés esetén az Egyedi Szolgáltatási Szerződés rendelkezései az irányadók.

Érvénytelen az Online Rádió bármely olyan nyilatkozata, amelyben az ÁSZF alkalmazását kizárja. A Felek a Szolgáltatási Szerződésben meghatározhatják az ÁSZF-nek azokat a rendelkezéseit, melyeket jogviszonyukban nem, vagy eltérő tartalommal alkalmaznak. Amennyiben a Felek jogviszonyára az Online Rádió a saját maga által rendszeresített általános szerződési feltételeket is alkalmazni kívánja, erről a Feleknek írásban kell megállapodniuk. Az Online Rádió saját általános szerződési feltételei ebben az esetben is csak annyiban alkalmazhatóak, amennyiben a jelen ÁSZF rendelkezéseivel nem ellentétesek.

1. **MIT TARTALMAZNAK AZ ÁLTALÁNOS SZERZŐDÉSI FELTÉTELEK?**

A jelen Általános Szerződési Feltételek (az előzőekben és a továbbiakban: ÁSZF) általános jelleggel meghatározzák az Online Rádió és a Szolgáltató között létrejövő szolgáltatási szerződés (az előzőekben és a továbbiakban: Szolgáltatási Szerződés) lényeges tartalmát, úgy mint

* a Szolgáltató legfontosabb adatait, elérhetőségét,
* a Szolgáltatás leírását, alapvető feltételeit,
* az Online Rádiót és a Szolgáltatót megillető jogokat és kötelezettségeket,
* a Szolgáltatás igénybevételével kapcsolatos információkat (megrendelés menete, a szerződéskötés formája és folyamata, adatbeviteli hibák javítása, ajánlati kötöttség, visszaigazolás stb.)
* a teljesítési határidőkre vonatkozó előírásokat,
* szerzői jogi rendelkezéseket,
* a Szolgáltatás nyújtásához szükséges védjegyhasználatot,
* a felelősségi szabályokat,
* a fizetési feltételeket,
* az Online Rádiót megillető jogorvoslati jogokat és azok érvényesítésének feltételeit.
1. **FOGALMAK**

***Szolgáltatás:*** a Hiperlink Közzététel Szolgáltatás, Kiemelt Pozíció Szolgáltatás és a Prémium Partner Szolgáltatás együttesen;

***Szolgáltató:*** a <https://myonlineradio.hu> Weboldalon Szolgáltatást nyújtó MultiAppsFactory Kft.;

***Médiatartalom:***valamennyi médiaszolgáltatás során, valamint sajtótermék által kínált tartalom;

***Médiatartalom-szolgáltató:***a médiaszolgáltató, illetve bármely médiatartalom szolgáltatója;

***Kereskedelmi közlemény:***olyan médiatartalom, amelynek célja gazdasági tevékenységet folytató természetes vagy jogi személy árujának, szolgáltatásának vagy arculatának közvetlen vagy közvetett népszerűsítése. Az ilyen tartalmak fizetés vagy hasonló ellenszolgáltatás ellenében, vagy önreklámozás céljából kísérik a médiatartalmakat vagy a felhasználók által létrehozott videókat, vagy szerepelnek azokban. A kereskedelmi közlemény formái közé tartozik többek között a reklám, a támogatást nyújtó nevének, védjegyének, arculatának vagy termékének megjelenítése, a televíziós vásárlás és a termékmegjelenítés;

***Reklám:***olyan közlés, tájékoztatás, illetve megjelenítési mód, amely valamely birtokba vehető forgalomképes ingó dolog - ideértve a pénzt, az értékpapírt és a pénzügyi eszközt, valamint a dolog módjára hasznosítható természeti erőket -, szolgáltatás, ingatlan, vagyoni értékű jog értékesítésének vagy más módon történő igénybevételének előmozdítására, vagy e céllal összefüggésben a vállalkozás neve, megjelölése, tevékenysége népszerűsítésére vagy áru, árujelző ismertségének növelésére irányul;

***Szerkesztői döntés:***a szerkesztői felelősség gyakorlásának keretében rendszeres jelleggel hozott, a médiaszolgáltatás napi működéséhez kapcsolódó döntés, így a médiaszolgáltatás tartalmának megválasztása és összeállításának meghatározása;

***Médiaszolgáltatás:***az Európai Unió működéséről szóló szerződés 56. és 57. cikkében meghatározott, önálló, üzletszerűen - rendszeresen, nyereség elérése érdekében, gazdasági kockázatvállalás mellett - végzett gazdasági szolgáltatás, amelynek, illetve amely egy elválasztható részének elsődleges célja, hogy egy médiaszolgáltató szerkesztői felelősségi körébe tartozó műsorszámokat tájékoztatás, szórakoztatás vagy oktatás céljából a nyilvánossághoz eljuttassa valamely elektronikus hírközlő hálózaton keresztül;

***Lekérhető médiaszolgáltatás:***olyan médiaszolgáltatás, amelyben a médiaszolgáltató által összeállított műsorkínálat alapján a felhasználó egyéni kérés alapján, az általa kiválasztott időpontban tekintheti, illetve hallgathatja meg a műsorszámokat;

***Lineáris médiaszolgáltatás:***a médiaszolgáltató által nyújtott, műsorszámok műsorrend alapján történő egyidejű megtekintését, illetve meghallgatását lehetővé tevő médiaszolgáltatás;

***Online Rádió:*** olyan rádiós médiaszolgáltató, aki nyilvánosan, megfelelő műszaki védelmi intézkedés nélkül bárki számára hozzáférhető módon az interneten lekérhető (ondemand) vagy lineáris (streaming) médiaszolgáltatást tesz közzé;

***Simulcasting*:** a földfelszíni frekvenciát használó médiaszolgáltatási jogosultságot használó rádiós médiaszolgáltató egyidejűleg, változtatás interneten nélkül közzétett online rádiós médiaszolgáltatása;

***Webcasting:*** kizárólag interneten, webes környezetben elérhető online rádiós médiaszolgáltatás;

***Hiperlink:*** olyan HTML utasítás, amely a Felhasználónak - a linkelt tartalom másolása nélkül - megengedi, hogy a kiemelt részre kattintva az interneten található egyik helyről a másikra ugorjon.

***Beágyazott hiperlink:*** olyan hiperlink technika, amelynek során egy külső honlap valamely eleme (kép, video vagy audio) kattintás nélkül, az oldal betöltésével megjelenik a honlapba szerkesztve;

***Hiperlinktár:*** a Weboldalon elhelyezett hiperlinkek összessége;

***Felhasználó:*** a Weboldal szolgáltatást igénybevevő látogatója, aki lehet Fogyasztónak minősülő magánszemély, valamint a fogyasztónak nem minősülő jogi személy vagy jogi személyiséggel nem rendelkező vállalkozás.

***Fogyasztó:*** a Polgári Törvénykönyvben meghatározottak szerint fogyasztónak minősülő természetes személy (a szakmája, önálló foglalkozása vagy üzleti tevékenysége körén kívül eljáró természetes személy), aki árut vesz, rendel, kap, használ, igénybe vesz vagy az áruval kapcsolatos kereskedelmi kommunikáció, ajánlat címzettje;

***Vállalkozás:*** a Polgári Törvénykönyv 8:1. § 4. pont szerint a szakmája, önálló foglalkozása vagy üzleti tevékenysége körében eljáró személy;

***Felek:*** a Szolgáltató és a Felhasználó együttesen;

***Fogyasztói szerződés:*** olyan szerződés, amelynek egyik alanya Fogyasztónak minősül;

***Szerződés:*** a Szolgáltató és a Felhasználó között a Termékek megvásárlására irányuló adásvételi szerződés, illetve a Digitális Tartalom Szolgáltatás nyújtására irányuló szolgáltatási szerződés elemeit tartalmazó szerződés;

***Távollevők között létrejövő szerződés:*** olyan fogyasztói szerződés, amelyet a szerződés szerinti termék vagy szolgáltatás nyújtására szervezett távértékesítési rendszer keretében a felek egyidejű fizikai jelenléte nélkül úgy kötnek meg, hogy a szerződés megkötése érdekében a szerződő felek kizárólag távollevők közötti kommunikációt lehetővé tevő eszközt alkalmaznak;

***Weboldal:*** a Szolgáltató által üzemeltetett, <https://myonlineradio.hu> domain név alatt elérhető elektronikus felület, amelyen a Szolgáltatás igénybe vehető;

***Mobil Applikáció:*** Google Play alkalmazás-áruházban elérhető Android és az App Store alkalmazás-áruházban elérhető MyOnlineRadio mobiltelefonos applikáció, amelyen a Szerződés megkötésre kerül és az Alapszolgáltatás és a Prémium Szolgáltatás igénybe vehető;

***Online Platform:*** a Weboldal és a Mobil Applikáció együttesen, amelyen a Szerződés megkötésre kerül és az Alapszolgáltatás, illetve a Prémium Szolgátatás igénybe vehető;

***Díj/Ár:*** a Szolgáltatásért fizetendő ellenszolgáltatás;

***Alapszolgáltatások:*** a Szolgáltató által a Rádiós Médiatartalom Aggregátor Szolgáltatása során a látogatók számára díjfizetési kötelezettség nélkül nyújtott szolgáltatások;

***Prémium Szolgáltatás(ok):*** a Szolgáltató Online Rádiós Médiatartalom Aggregátor Szolgáltatásánakaz előfizetéssel rendelkező felhasználók (a továbbiakban: Felhasználók) számára, díjfizetési kötelezettség ellenében kínált, prémium felhasználói élményt biztosító verziója, amely a Felhasználók számára a nyilvánosan elérhető Online Rádiós Médiatartalmak meghatározott módon történő felhasználását és kiegészítő technikai funkciók igénybevételét teszi lehetővé; a Prémium Webes Szolgáltatás és a Prémium Mobil Szolgáltatás együttesen;

***Onlinne Rádiós Médiatartalom Aggregátor Szolgáltatás:*** Szolgáltató azon online médiatartalom aggregátor szolgáltatása, Weboldalon rádiós médiatartalom-szolgáltatók nyilvánosan elérhető online streaming szolgáltatására mutató, Weboldalba ágyazott hiperlinkjek megjelenítésével (embedded hyperlink) egy helyen hozzáférést biztosít a felhasználók számára a saját döntése alapján kialakított hiperlinktár kínálatában szereplő online rádiós médiatartalom-szolgáltatásokhoz.

***Közvetítő szolgáltatás:*** az alábbi szolgáltatások egyike:

–***„egyszerű továbbítás”:*** olyan szolgáltatás, amely a szolgáltatás igénybe vevője által küldött információnak hírközlő hálózaton keresztül történő továbbításából vagy a hírközlő hálózathoz való hozzáférés biztosításából áll;

–***„gyorsítótárazás”:*** olyan szolgáltatás, amely a szolgáltatás igénybe vevője által küldött információnak hírközlő hálózaton keresztül történő továbbításából áll, az információ automatikus, közbenső és átmeneti tárolásával, azzal a kizárólagos céllal, hogy az információ későbbi továbbítását a szolgáltatás más igénybe vevői számára azok kérésére hatékonyabbá tegye;

***–„tárhelyszolgáltatás”:*** olyan szolgáltatás, amely a szolgáltatás igénybe vevője által küldött és a szolgáltatás igénybe vevőjének kérésére tárolt információ tárolásából áll;

***Tartalommoderálás:*** a közvetítő szolgáltató olyan tevékenysége, amely a szerződési feltételeivel összeegyeztethetetlen, a szolgáltatás igénybe vevője által küldött jogellenes tartalom vagy információ észlelésére, azonosítására és kezelésére szolgál, ideértve az ilyen jogellenes tartalom vagy információ elérhetőségét, láthatóságát és hozzáférhetőségét érintő intézkedéseket, például a visszavetést, a hozzáférés megszüntetését, az eltávolítást, illetve a szolgáltatás igénybe vevője általi információközlés lehetőségét érintő intézkedéseket, például a fiókja megszüntetését vagy felfüggesztését.

1. **VONATKOZÓ JOGSZABÁLYOK**

A Szerződésre a magyar jog az irányadó. Ha bővebben szeretne tájékozódni a jogairól, azt a Szerződésre vonatkozó alábbi jogszabályokban teheti meg:

* a szerzői jogról szóló 1999. évi LXXVI. törvény (Szjt.),
* Az Európai Parlament és a Tanács 2001/29/EK irányelve (2001. május 22.) az információs társadalomban a szerzői és szomszédos jogok egyes vonatkozásainak összehangolásáról (Infosoc Irányelv), az elektronikus kereskedelmi szolgáltatásokról, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény (Ekertv.),
* az információs önrendelkezési jogról és az információszabadságról szóló 2011. évi CXII. törvény (Infotv.),
* AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (GDPR, Általános Adatvédelmi Rendelet),
* a sajtószabadságról és a médiatartalmak alapvető szabályairól szóló 2010. évi CIV. törvény (Smtv.),
* a médiaszolgáltatásokról és a tömegkommunikációról szóló 2010. évi CLVVVV. törvény (Mttv.),
* a gazdasági reklámtevékenység alapvető feltételeiről és egyes korlátairól szóló 2008. évi XLVIII. törvény (Grtv.)
* a védjegyek és földrajzi árujelzők oltalmáról szóló 1997. évi XI. törvény (Védjegytv.)
* a Polgári Törvénykönyvről szóló 2013. évi V. törvény,
* AZ EURÓPAI PARLAMENT ÉS A TANÁCS RENDELETE a digitális szolgáltatások egységes piacáról (digitális szolgáltatásokról szóló jogszabály) és a 2000/31/EK irányelv módosításáról (DSA).
1. **A FELEK MEGHATÁROZÁSA**

A jelen ÁSZF szerinti Szolgáltatási Szerződés a Szolgáltató és az Online Rádió között jön létre.

**A Szolgáltató megnevezése, egyedüli kapcsolattartó pont adatai**

cégnév: MultiAppsFactory Korlátolt Felelősségű Társaság

rövidített cégnév: MultiAppsFactory Kft.

székhely: 1024 Budapest, Margit körút 57. 2. em. 5.

képviseli: Szabó Attila ügyvezető

adószám: 26278823-2-41

cégjegyzékszám: 01-09-357239

bejegyző cégbíróság: Fővárosi Törvényszék Cégbírósága

e-mail cím: info@myonlineradio.hu

Az egyedüli kapcsolattartó ponttal folytatott kommunikáció során a magyar nyelv és az angol a használatos.

**Az Online Rádió meghatározása:**

olyan rádiós médiaszolgáltató, aki nyilvánosan, megfelelő műszaki védelmi intézkedés nélkül bárki számára hozzáférhető módon az interneten lekérhető (ondemand) vagy lineáris (streaming) médiaszolgáltatást tesz közzé simulcasting vagy webcasting formában és aki a jelen ÁSZF szerinti Szolgáltatások nyújtását a Szolgáltatótól megrendeli.

1. **A MYONLINERADIO.HU RÁDIÓS MÉDIATARTALOM AGGREGÁTOR SZOLGÁLTATÁSA**

A Szolgáltató Rádiós Médiatartalom Aggregátor Szolgáltatása kiszélesíti a rádiós tartalom piacát és képes megnövelni azok iránt a keresletet azzal, hogy nagymértékben megkönnyíti az Online Rádiók rádiós streaming tartalmainak megtalálását a Felhasználók számára.

A Rádiós Médiatartalom Aggregátor Szolgáltatás speciális előnyét az adja, hogy az internetes rádiózást nem érintik a hagyományos rádiózás műszaki korlátai, illetve nem jelentkezik olyan médiaszolgáltatást érintő olyan kapacitás (frekvencia) korlát és zajprobléma, mint a hagyományos jeltovábbítási technikák esetén.

A Myonlineradio.hu több, mint 100 online rádiós streaming egy helyről történő elérését szolgáló Hiperlinktárában Online Rádiók weboldalán elérhető online audio streaming tartalmak kattintás nélkül, az oldal betöltésével megjelennek a https://myonlineradio.hu weboldalába szerkesztve.

Az Online Rádiók rádiós streaming tartalmai az Alapszolgáltatás esetén nem kerülnek másolásra a Szolgáltató szerverére, hanem változatlanul közvetlenül az Online Rádiók szervereiről érhetők el. Az Alapszolgáltatás csak olyan Online Rádiók hiperlinkjét tartalmazza, amelyek az interneten nyilvánosak, és korlátozás nélkül bárki számára a szerzői jogok jogosultjának engedélyével szabadon hozzáférhetőek, ezért nyilvánossághoz közvetítést nem valósít meg. A Szolgáltató Hiperlinktárában nem szerepelteti olyan Online Rádió linkjét, amelyek az áthivatkozás ellen védelmi intézkedéseket tettek.

A Myonlinradio.hu nem minősül médiaszolgáltatónak, Rádiós Médiatartalom Aggregátor Szolgáltatása csak meghatározott rádiós médiatartalom-szolgáltatók publikus streaming szolgáltatásához irányítja át a Felhasználókat. A Felhasználók és az Online Rádiók között a Myonlinradio.hu ily módon egy közvetítő szerepet lát el azzal, hogy beágyazott hiperhivatkozásokon keresztül összeköti a Felhasználókat az Online Rádiókkal.

A Szolgáltató az Online Rádiók rádiós streaming médiatartalmáért semmilyen felelősséget nem vállal tekintettel arra, hogy azok kialakítására nincs ráhatása és semmilyen szerkesztői döntést nem hoz.

A Myonlinradio.hu Szolgáltatása tiszteletben tartja az Online Rádiók szerzői és szomszédos jogait, Szolgáltatását a hatályos jogszabályoknak megfelelően alakítja ki. A Szolgáltató az Online Rádiók szellemi tulajdonát (védjegyét, illetve szerzői vagy szomszédos jogi védelemben részt vevő művét) kizárólag a Szolgáltatási Szerződés alapján, az abban foglaltaknak megfelelően mértékben használja fel.

A myonlineradio.hu Rádiós Médiatartalom Aggregátor Szolgáltatása a Weboldalon, valamint a MyOnlineRadio iOS és Android mobilapplikációban, továbbá a MyOnlineRadio televíziós applikációiban érhető el.

A Szolgáltató Rádiós Médiatartalom Aggregátor Szolgáltatása a kínálatában szereplő Online Rádió által a saját szerverén nyilvánosan elérhetővé tett tartalomtól függően streaming és archív adásokhoz egyaránt biztosítja a hozzáférést.

1. **AZ EGYES SZOLGÁLTATÁSOK LEÍRÁSA**
	1. **HIPERLINK KÖZZÉTÉTEL SZOLGÁLTATÁS**

**A Szolgáltató az Online Rádió hiperlinkjét az Online Rádió kezdeményezésére is közzéteheti, amennyiben az Online Rádió az alábbi feltételeknek eleget tesz:**

* az Online Rádió főműsoridőben stabilan rendelkezik legalább 40 online hallgatóval, melynek ellenőrzéséhez az Online Rádió elérést biztosít a szerver státusz oldalához,
* a főműsoridőben 40 online hallgató hiányában a Szolgáltató kivételt tehet a napi élő műsorral, frekvenciával rendelkező, vagy az unikális tartalomkínálattal rendelkező Online Rádiókkal,
* az Online Rádió a médiatartalom-szolgáltatási tevékenységre megfelelő jogosultsággal rendelkezik (földfelszíni rádiós médiaszolgáltató esetében a simulcasting lehetőségét az NMHH Médiatanácsával kötött médiaszolgáltatási hatósági szerződése tartalmazza vagy a webcasting esetében a tevékenységét az NMHH Médiatanácsa bejelentése alapján nyilvántartásba vette),
* az Online Rádió a közös jogkezelők számára (Artisjus, MAHASZ) az előadóknak és szerzőknek járó jogdíjfizetési kötelezettségének eleget tett,
* a Myonlineradio.hu logójának (védjegyének) feltüntetése az Online Rádió weboldalán (a láblécben vagy a partnerek között).

Amennyiben az Online Rádió a fenti feltételeknek megfelel, és a Szolgáltató a jelen ÁSZF szerinti Szolgáltatási Szerződés megkötéséről dönt, úgy vállalja, hogy az Online Rádió beágyazott hiperlinkjét a Hiperlinktár legfeljebb 40. pozíciójában 30 napig közzéteszi. A 30 nap lejártával az Online Rádiós Médiatartalomra mutató beágyazott hiperlink a Weboldalon mért népszerűségének megfelelő pozícióba kerül.

* 1. **KIEMELT POZÍCIÓ SZOLGÁLTATÁS**

**A Kiemelt Pozíció Szolgáltatás igénybevételének feltételei**

Amennyiben az Online Rádió a Hiperlink Közzététel Szolgáltatás valamely feltételének nem felel meg, a Szolgáltató dönthet úgy, hogy - a Weboldalon közzétett vagy egyedileg meghatározott - közzétételi díj ellenében 30 napig - legfeljebb a 30. ranghelyen – kiemelt pozícióban közzéteszi a Hiperlinktárban az Online Rádió hiperlinkjét.

A Hiperlink Közzététel Szolgáltatás időtartama alatt is dönthet úgy az Online Rádió, hogy a Hiperlink Közzététel Szolgáltatásnál kedvezőbb ranghelyet jelentő Kiemelt Pozíció Szolgáltatást rendeli meg Szolgáltatótól.

Egyes kiemelések aktuális díjait a Szolgáltató a Weboldalon teszi közzé. A Weboldalon közzétételre nem kerülő kiemelési feltételeket a Szolgáltató egyedileg határozza meg.

A Kiemelt Pozíció Szolgáltatás megrendelésére a Weboldalon közzétett űrlapon vagy e-mailben van lehetőség.

A Kiemelt Pozíció Szolgáltatás részletes feltételeit a felek Egyedi Szolgáltatási Szerződésben határozzák meg.

A Szolgáltató a választott kiemelés alapján megállapított díjról számlát állít ki, amelynek megfizetését követően (az utalás beérkezését követő naptól kezdődően) a Szolgáltató a Hiperlinktárában 30 napig a megrendelt kiemelt pozícióban helyezi el az Online Rádiót.

* 1. **PRÉMIUM PARTNER SZOLGÁLTATÁS**

**A Prémium Partner Szolgáltatás leírása**

Az Online Rádiók Egyedi Szolgáltatási Szerződésben a nyilvánosan elérhető Online Rádiós Médiatartalmak meghatározott módon történő felhasználását engedélyezhetik a Szolgáltatónak a myonlineradio.hu-n Prémium Szolgáltatások kialakításához, melynek ellenértékeként az előfizetésből származó bevételnek az Online Rádióhoz köthető részének meghatározott arányában részesül **(a továbbiakban: Prémium Partner Szolgáltatás).**

Bizonyos kiegészítő tartalmak és funkciók nem járnak az Online Rádiós Médiatartalom szerzői jogi értelemben vett felhasználásával, azok csupán a Szolgáltató fejlesztése és többlet szolgáltatása okán szerepelnek a Prémium Szolgáltatások kínálatában.

A Prémium Szolgáltatások keretében a Szolgáltató például, de nem kizárólagosan az alábbi többlet szolgáltatásokat nyújthatja a Felhasználók számára:

* a Rádió Streaming rögzítéséhez való jog biztosítása a Felhasználó számára a Szolgáltató saját szerverének közbeiktatásával, azon Online Rádiós Médiatartalmak esetében, amelyeknél az Online Rádió ehhez hozzájárult,
* 15 percet meghaladó rögzítés, azon Online Rádiós Médiatartalmak esetében, ahol az Online Rádió ehhez hozzájárult,
* reklámmentes felület,
* korlátlan dalfelismerés,
* myonlineradio.hu előfizetés webes felületen és iOS és Android applikációban,
* korlátlan dalszöveg megjelenítés,
* utoljára kiválasztott szerver megjegyzése,
* gyorsabb oldaltöltés, ergonomikusabb webes felület,
* ajánlódobozok, Facebook dobozok lekapcsolása,

Az egyes többlet szolgáltatások Online Rádiónként eltérhetnek.

A Prémium Partner Szolgáltatás azon része, melynek tekintetében az Online Rádiós Médiatartalom egyszerű továbbítása megvalósul, a DSA értelmében közvetítő szolgáltatásnak minősül.

**Szellemi alkotásokra vonatkozó rendelkezések**

A felek a Szolgáltatási Szerződésben egyedileg állapodnak meg a Prémium Partner Szolgáltatás nyújtásához szükséges nyilvánosan elérhető Online Rádiós Médiatartalmak meghatározott módon történő felhasználásának engedélyezéséről, valamint kiegészítő online rádiós tartalom és funkciók felhasználásáról a jelen ÁSZF bevételrészesedésre vonatkozó rendelkezései alapján.

Az Online Rádió a Szolgáltatási Szerződés megkötésével nem kizárólagos, jogdíjmentes, allicenszbe adható, átruházható, visszavonhatatlan, időben és térben korlátalan felhasználási jogot enged a Szolgáltató számára, hogy az Online Rádiós Médiatartalmat a Weboldalon vagy az Applikációban hozzáférhetővé tegye és sugárzással vagy bármely egyéb módon a nyilvánosság felé közvetítse (ide érte azt az esetet is, amikor a nyilvánosság tagjai a hozzáférés helyét és idejét egyénileg választhatják meg). Felek rögzítik, hogy a Szolgáltató az Szjt. 26.§ (5a). pontja alapján olyan nyilvánosságot elérő szervezetnek minősül, amely csupán a felhasználás technikai eszközeit biztosítja, így Online Rádió köteles felhasználási jogokat megszerezni a Szolgáltatási Szerződés alapján Prémium Szolgáltatás tekintetében végzett felhasználásra.

Az Online Rádiók a Szolgáltatási Szerződés megkötésével engedélyezik továbbá, hogy a Szolgáltató a védjegyüket, illetve a logójukat az Alapszolgáltatások és a Prémium Szolgáltatások nyújtásához szükségesmódon és mértékben felhasználja és a Weboldalon, illetve az Applikációban az Online Rádió műsorának megjelölése céljából feltüntesse.

**A bevételrészesedés elszámolására vonatkozó rendelkezések:**

Az előfizetésből származó bevétel Online Rádióhoz kapcsolódó részének megosztása havi elszámolási időszakokra vetítve az előfizetéssel rendelkező Felhasználók rádióhallgatásának mérése alapján történik.

**Az elszámolás módja:**

Az elszámolás a Szolgáltató hallgatottsági mérése alapján történik, amelyet minden tárgyhót követő 10. napig az Online Rádió rendelkezésére bocsát.

Minden tárgyhónap végét követő 10. napon az egységek összeszámolásra kerülnek, és a Szolgáltató kimutatásában megjelenik, hogy az adott Online Rádiót az előfizetéses kínálatban szereplő többi Online Rádiókhoz képest milyen arányban hallgatták az előfizetéssel rendelkező Felhasználók.

Az Online Rádiók az előfizetésből származó összegzett bevételből a hallgatottságuk tárgyhónapban megállapított arányának megfelelő, az egyedi szolgáltatási szerződésben százalékban meghatározott bevételrészesedésre jogosultak.

A minimum kifizetési összeg nettó 20.000 Ft. Ha ezt adott hónapban nem érte el az adott Online Rádió, akkor ez hozzáadódik a következő hónapban megállapított bevételrészesedés összegéhez.

Ha az Online Rádió vagy a Felek közötti szolgáltatási szerződés megszűnik és az összegyűlt összeg nem éri el a minimum kifizetést, akkor az összeg nem kerül kifizetésre.

**A félreértés elkerülése érdekében a Szolgáltató rögzíti, hogy a bevételrészesedés alapját kizárólag az előfizetésből származó bevétel képezi, abba a Weboldalon közzétett reklámokból származó bevétel, illetve a Szolgáltató egyéb bevétele nem számít bele.**

**A bevételrészesedés részletes szabályait a Felek egyebekben az Egyedi Szolgáltatási Szerződésben határozzák meg.**

1. **AZ ONLINE RÁDIÓ ÁLTAL SZOLGÁLTATOTT TARTALOMMAL KAPCSOLATOS ELŐÍRÁSOK**

Az Online Rádió kijelenti, hogy a Weboldalon általa kért beágyazott hiperlink olyan ondemand vagy streaming rádiós médiatartalomra mutat, amelynek szolgáltatását megfelelő jogosultság alapján végzi és az általa közzétett tartalom felhasználása tekintetében rendelkezik a megfelelő szerzői jogi engedéllyel (jogtiszta tartalom), azaz a szerzői jogokat gyakorló személytől közvetlenül vagy közös jogkezelő szervezet útján az Online Rádió felhasználási jogosultágát megszerezte.

Az Online Rádió területi és módbeli korlátozás nélkül, az egész világra kiterjedő felhasználási jogot enged a Szolgáltató számára a Weboldalon történő megjelenítésre, (így különösen a tartalom közzétételére, sokszorosítására, továbbítására, nyilvánosságra hozására vagy terjesztésére), az Egyedi Szolgáltatási Szerződésben meghatározott időszakra.

A Prémium Partner Szolgáltatástól eltekintve az Online Rádió jogdíj igényéről kifejezetten lemond tekintettel arra, hogy Szolgáltató Online Rádiós Médiatartalom Aggregátor szolgáltatásához kapcsolódóan az Online Rádió Hiperlinktárban történő közzététele szerzői jogi szempontból továbbításnak, illetve egyéb módú felhasználásnak nem minősül, illetve a közzétételt az Online Rádió kérte, az Online Rádió népszerűsítése és a hallgatói (felhasználói) kör bővítése céljából.

A Szolgáltató - a Szerződés és jelen ÁSZF keretei között - saját belátása szerint dönthet a tartalom felhasználásáról, megjelenítheti alkalmazásaiban, felületein.

1. **A TARTALMAK KÖZZÉTÉTELE, TARTALOMMODERÁLÁSRA VONATOZÓ RENDELKEZÉSEK**

A Szolgáltató kötelezettséget vállal arra, hogy a Szolgáltatási Szerződésben meghatározott Online Rádiós Médiatartalmakat, illetve a Prémium Szolgáltatás kialakításához szükséges kiegészítő médiatartalmakat és funkciókat (az előzőekben és a továbbiakban: Online Rádiós Médiatartalmak) a Weboldalon beágyazott hiperlink formájában elérhetővé teszi.

A Szolgáltatónak bármikor jogában áll az Online Rádiónak a Hiperlinktárában történő elérhetővé tételét visszautasítani vagy a már elérhetővé tett Online Rádiós Médiatartalomra mutató hiperlinket a Weboldalról indoklás nélkül eltávolítani.

A Szolgáltató az online rádiós médiatartalom Hiperlinktárában történő elérhetővé tételét különösen, de nem kizárólagosan abban az esetben utasítja vissza, valamint a már elérhetővé tett Online Rádiós Médiatartalmat akkor távolítja el, amennyiben az:

a) jogszabályt sért, különösen a gazdasági reklámtevékenység alapvető feltételeiről és egyes korlátairól szóló 2008. évi XLVIII. törvény (Grtv.); A sajtószabadságról és a médiatartalmak alapvető szabályairól szóló 2010. évi CIV törvény (Smtv.).; A médiaszolgáltatásokról és tömegkommunikációról szóló 2010. évi CLXXXV. törvény (Mttv.); a Polgári Törvénykönyvről szóló 2013. évi V. törvény (Ptk), valamint a szerzői jogról szóló 1999. évi LXXVI. törvény (Szjt.) rendelkezései szerint;

b) nem illik a Szolgáltató által üzemeltetett Weboldalhoz, az adott Weboldal arculatához illetve etikai normákba ütközik;

c) nyilvánvalóan szellemi tulajdonhoz fűződő jogot sért;

d) becsületsértő, pornográfiára utaló, rasszista vagy idegengyűlölő természetű, gyűlöletet keltő, erőszakra vagy rendzavarásra felbujtó kijelentéseket tartalmaz, vagy ilyen tartalmakra utal vagy népszerűsít;

e) azzal szemben az NMHH vagy más illetékes hatóság – akár hivatalos, akár informális úton – kifogást emel;

f) sérti jelen ÁSZF bármely pontját,

g) bármilyen módon veszélyezteti a Szolgáltató üzleti jóhírnevét, brand-jét, vagy a Weboldalról kialakult, vagy kialakítani kívánt képet, vagy annak közzététele ezek kedvezőtlen megváltozásával fenyeget.

A Szolgáltató nem köteles vizsgálni az Online Rádiós Médiatartalom megfelelőségét vagy helyességét és nem köteles ellenőrizni a Weboldalon közzétételre kerülő tartalmakat jogi szempontból. Ennek megfelelően a Szolgáltató nem követi nyomon a továbbított vagy tárolt információkat, a jogellenes tevékenységre utaló tények vagy körülmények aktív feltárására vonatkozó tevékenységet nem fejt ki, illetve ilyen tevékenységeket végző algoritmusokat nem használ.

Ha a Szolgáltató - akár az elérhetővé tétel előtt, akár azt követően - azt észleli, hogy az Online Rádiós Médiatartalom az ÁSZF bármely rendelkezését sérti, úgy jogosult a Hiperlinktárában történő elérhetővé tételt visszautasítani, a már megrendelt elérhetővé tétel teljesítését kártérítési felelősség nélkül azonnali hatállyal felfüggeszteni és a problémás Online Rádiós Médiatartalomra mutató Hiperlinket a Weboldalról eltávolítani, illetve a Szolgáltatási Szerződést azonnali hatállyal felmondani.

A Szolgáltató fenntartja a jogot, hogy az Online Rádiós Médiatartalom a Hiperlinktárában történő elérhetővé tételét – indokolás nélkül - visszautasítsa, amely esetben az Szolgáltatót semmiféle kártérítési kötelezettség nem terheli.

A Szolgáltató semmilyen felelősséget nem vállal azért, ha az Online Rádiós Médiatartalom technikai vagy tőle független egyéb okok miatt nem válik elérhetővé, vagy hibásan jelenik meg a Weboldalon. Ilyen esetben az Online Rádió semmilyen kompenzációra vagy kártérítésre nem tarthat igényt. Az ilyen eseteket a Felek vis maior helyzetnek tekintik, azzal, hogy a Szolgáltató megtesz minden szükséges intézkedést annak érdekében, hogy a Weboldal működése a lehető leghamarabb helyre álljon.

A Weboldal működtetésével kapcsolatos minden döntést a Szolgáltató jogosult meghozni. Az Online Rádió tudomásul veszi, hogy a Weboldal vizuális– és szövegkörnyezetével kapcsolatban semmiféle igényt nem támaszthat a Szolgáltató felé.

A Szolgáltatók – legalább évente egyszer, a tárgyévet követő év március 1-ig – egyértelmű, könnyen érthető és részletes jelentést tesz közzé az adott időszakban végzett tartalommoderálásról.

Ajánlórendszerek működése

A Szolgáltató a Felhasználóknak az éppen hallgatott Online Rádiós Médiatartalomhoz hasonló, illetve korábban kedvencnek jelölt Online Rádiós Médiatartalmat ajánló rendszer működtet a Weboldalon.

1. **A SZOLGÁLTATÁSI SZERZŐDÉS MEGKÖTÉSE**

A Szolgáltatási Szerződés megkötését mindkét Fél kezdeményezheti.

Az Online Rádió a Szolgáltatási Szerződés megkötését a **Hiperlink Közzététel Szolgáltatás tekintetében** a Weboldalon található regisztrációs űrlap kitöltésével is kezdeményezheti.

A Hiperlinktárba történő jelentkezéshez űrlapot kell kitölteni egy legalább 400 karakteres leírással az Online Rádióról, az alábbi kötelező tartalommal:

* mikor indult a rádió,
* kik alapították,
* hol fogható,
* mely korosztály a célközönség,
* milyen a rádió zenei palettája,
* milyen műsorok hallhatóak rajta,
* az Online Rádió által hasznosnak tartott egyéb információ.

A Weboldalon kitöltött űrlap elküldése során az Online Rádiónak a jelölőnégyzet beikszelésével nyilatkoznia kell, hogy a jelen ÁSZF alkalmazását magára nézve kötelezőnek ismeri el.

A Szolgáltató ezt követően 15 napon belül visszaigazolást küld az Online Rádiónak a Hiperlink Közzététel Szolgáltatás teljesíthetőségéről.

A regisztrációs űrlap a Polgári Törvénykönyv szerinti ajánlatnak minősül, melynek elfogadása esetén a Szolgáltató által visszaküldött visszaigazolással létrejön a jelen ÁSZF szerinti szolgáltatási szerződés.

A Hiperlink Közzététel Szolgáltatást a Szolgáltató díjmentesen nyújtja.

Az Online Rádió ajánlati kötöttségének időtartama 15 nap, amennyiben ezen időtartam alatt a visszaigazolás nem történik meg, az Online Rádió mentesül ajánlati kötöttsége alól.

Amennyiben a Szolgáltató a regisztráció visszaigazolása helyett egyedi feltételeket közöl az Online Rádióval, úgy az ismételt ajánlatnak minősül, amelyhez a Szolgáltató 15 napig kötve van.

Amennyiben az Online Rádió a feltételeket elfogadja, úgy a visszaigazolást követő naptól azzal a tartalommal lép hatályba a szerződés.

**A Kiemelt Pozíció Szolgáltatás megrendelése** esetén a Szolgáltató tájékoztatja az Online Rádiót az Egyedi Szolgáltatási Szerződés megkötésének a feltételéről. A feltételek elfogadása esetén a Szolgáltató a Szolgáltatási Szerződés tervezetét megküldi az Online Rádiónak, melyet a Felek elektronikusan vagy papír alapon kézzel írnak alá.

A **Prémium Partner Szolgáltatás** tekintetében a Felek - a jelen ÁSZF-ben foglalt feltételek alapján – Egyedi Szolgáltatási Szerződésben állapodnak meg a kiegészítő szolgáltatások és funkciók megjelölésével, illetve a szellemi tulajdonjogok (védjegy, szerzői és szomszédos művek) felhasználására vonatkozóan.

**A Szolgáltatási Szerződés időtartama:**

A Szolgáltatási Szerződés a Hiperlink Közzététel Szolgáltatás és a Kiemelt Pozíció Szolgáltatás tekintetében 30 napra jön létre.

A Prémium Partner Szolgáltatás tekintetében az Egyedi Szolgáltatási Szerződés - eltérő rendelkezés hiányában - határozatlan időtartamra jön létre.

**A Szolgáltatási Szerződés módosítása**

A Felek a Szolgáltatási Szerződést közös megegyezéssel bármikor módosíthatják vagy kiegészíthetik.

Az Egyedi Szolgáltatási Szerződés hiányában a Szolgáltatási Szerződés módosítása csak akkor érvényes, ha a Felhasználó emailben megküldött módosítási igényét a Szolgáltató e-mailben visszaigazolta.

A módosítás napja a Szolgáltató általi visszaigazolás napja.

A Szolgáltató jogosult a jelen ÁSZF rendelkezéseit egyoldalúan módosítani, melyről az Online Rádiót a módosítás hatálybalépését legalább 30 (harminc) nappal megelőzően e-mail útján köteles tájékoztatni. Ha az ÁSZF módosítása az ÁSZF-ben vagy a Szolgáltatási Szerződésben rögzített feltételeket a Felhasználó hátrányára módosítja, a Felhasználó jogosult a Szolgáltatási Szerződést a módosított ÁSZF hatálybalépésének időpontjára e-mailben megküldött értesítésével felmondani, mely nyilatkozatának legkésőbb a módosítás hatálybalépését 15 nappal megelőzően meg kell az Szolgáltatóhoz érkeznie. Az elkésett felmondás hatálytalan.

**A Szolgáltatási szerződés megszüntetése**

A Felek a Szolgáltatási Szerződést közös megegyezéssel bármikor megszüntethetik. A fél súlyosan szerződésszegő magatartása miatt a másik fél a Szolgáltatási Szerződést azonnali hatályú felmondás útján felmondhatja. Súlyos szerződésszegésnek minősül különösen az együttműködési, akadályközlési és titoktartási kötelezettség megszegése, illetve amennyiben a felhasználó szerződésszegése esetén a szerződésszerű állapotot a szolgáltató e-mailben megküldött írásbeli felszólítás ellenére, az értesítés megküldésétől számított 5 (öt) napon belül sem állítja helyre.

Az Online Rádióval, illetve Szolgáltatóval szemben nem lehet azonnali hatályú felmondást alkalmazni, ha a késedelmes teljesítés, hibás teljesítés vagy meghiúsulás vis maior eredménye. Jelen pont értelmezése szempontjából a vis maior olyan esetekre vonatkozik, mely a Fél akaratán kívül, a szerződéskötés időpontjában előre nem láthatóan következik be (így különösen sztrájk, háború, vagy forradalom, tűzeset, árvíz, járvány, karantén korlátozások vagy az internet működésével összefüggő elháríthatatlan külső ok pl. hacker támadás, rendszer vagy program hiba stb.). A vis maiornak közvetlen összefüggésben kell lennie az arra hivatkozó fél tevékenységével és a bekövetkezett szerződésszegéssel. Vis maiorra a fél csak akkor hivatkozhat, ha e-mailben értesíti a másik felet a vis maior tényéről, okáról és valószínű időtartamáról. A fentiektől eltérően közölt bármilyen elállás vagy felmondás jogszerűtlennek minősül és a jelen ÁSZF-ben, valamint a jogszabályokban meghatározott jogkövetkezményeket vonja maga után. Jogszerűtlen felmondásnak minősül az is, ha bármelyik fél a Szolgáltatási Szerződés teljesítésével – anélkül, hogy erre vonatkozóan joga lenne – felhagy, vagy a teljesítést lehetetlenné teszi.

1. **FELELŐSSÉGI SZABÁLYOK**

**A Szolgáltató felelőssége és felelősségkorlátozásai**

A Szolgáltató kijelenti és szavatolja, hogy jogosult a Szolgáltatási Szerződésben rögzített Szolgáltatások tekintetében szerződéseket kötni, jogokat szerezni, illetve kötelezettségeket vállalni.

A Szolgáltató vállalja, hogy a Szolgáltatási Szerződésben foglaltak szerint a Szerződés időtartama alatt elérhetővé teszi az Online Rádió Online Rádiós Médiatartalmára mutató beágyazott hiperlinket a Weboldalon.

A Szolgáltató kizárólagosan felel az általa közölt adatok, és nyilatkozat valódiságáért.

Az Online Rádiós Médiatartalmak hiperlinkjének a Weboldalon történő elérhetővé tétele során a médiaszolgáltatóra, illetve a médiatartalmak közzétevőjére vonatkozó jogszabályok előírásainak betartása nem a Szolgáltató felelőssége.

A Szolgáltató nem felelős az Online Rádió hiperlinkjének ÁSZF szerinti törlése következtében az Online Rádiót vagy harmadik személyt ért kárért.

A Szolgáltató mindent megtesz annak érdekében, hogy biztosítsa a Weboldalon található anyagok pontosságát és elkerülje a zavarokat. A Szolgáltató nem vállal felelősséget semmilyen pontatlan információból, zavarból, az oldal elérhetetlenségéből vagy egyéb eseményből eredő közvetlen (pl. számítógép meghibásodása) vagy közvetett (pl. elmaradt haszon) károkért. A Szolgáltató nem vállal felelősséget olyan teljesítést akadályozó eseményért, mely az Internet sajátos jellegéből fakadóan lép fel (különös tekintettel az Internet hálózaton előforduló olyan forgalmi, technikai, vagy egyéb körülmények, amelyek az Internet működésével együtt járnak).

A Szolgáltató nem gyakorol ellenőrzést a harmadik felek weboldalai felett és nem vállal felelősséget azok tartalmáért, pontosságáért és működéséért.

A Szolgáltató teljes mértékben kizár minden azzal kapcsolatos felelősséget, ha az Online Rádió Hiperlinktárában elérhetővé tett Online Rádiós Médiatartalma a hatályos jogszabályoknak nem vagy nem maradéktalanul felel meg.

A Szolgáltató nem felel szolgáltatásokkal kapcsolatban esetlegesen okozott közvetlen vagy közvetett károkért, azzal, hogy a jelen felelősségkorlátozó rendelkezés nem alkalmazandó a szándékosan okozott, továbbá az életet, testi épséget, egészséget megkárosító szerződésszegése esetére.

A Szolgáltatóra nem vonatkozik olyan általános kötelezettség, amelynek értelmében nyomon kellene követnie az általa továbbított vagy tárolt információkat, vagy jogellenes tevékenységre utaló tények vagy körülmények aktív feltárására kellene törekednie.

**Az Online Rádió felelőssége**

A Szolgáltatási Szerződés megkötésének kezdeményezésével (regisztrációs űrlap megküldése) az Online Rádió kijelenti és szavatolja, hogy ő maga jogosult a szerződésben rögzített szolgáltatások tekintetében szerződéseket kötni, jogokat szerezni, illetve kötelezettségeket vállalni.

Az Online Rádió szavatolja továbbá, hogy kizárólag olyan Online Rádiós Médiatartalmakra mutató hiperlink Weboldalon történő elhelyezését kezdeményezi, melyek szolgáltatására a jogszabályok által előírt engedélyekkel ő maga vagy az általa képviselt jogi személy rendelkezik, illetve amelyek kapcsán - amennyiben a tartalmak jogosultja nem ő maga - a jogosulttól a szükséges engedélyeket megszerezte.

Az Online Rádió kizárólagosan és korlátlan mértékben felel az Online Rádiós Médiatartalmakért, annak valódiságáért és a jogszabályoknak (beleértve különösen a gazdasági reklámtevékenységre, a szerzői, szomszédos, valamint a személyiségi jogok védelmére vonatkozó bármely jogszabályi rendelkezést is) való megfelelőségéért.

Az Online Rádiós Médiatartalomban megjelenő szöveg, film, kép, illetőleg zene tartalmáért, valamint azok technikai kialakításáért az Online Rádió tartozik felelősséggel.

Az Online Rádió felel, helytáll és jogszavatosságot vállal az Online Rádiós Médiatartalom jogtisztaságáért, vagyis azért, hogy az Online Rádiós Médiatartalmában felhasználásra került szöveg, fotó, grafikai-, képi- és zenei stb. anyagok szerzői jogi jogosultjai az adott felvételek felhasználásához hozzájárultak.

Az Online Rádió kizárólagosan felel az általa közölt adatok, és nyilatkozat valódiságáért.

Harmadik személy által a jelen pontban foglaltakkal kapcsolatosan támasztott akár közvetett, akár közvetlen kár- vagy egyéb igények tekintetében kizárólag, feltétlenül és korlátlanul az Online Rádió köteles helytállni.

Amennyiben a Szolgáltatót, mint a Weboldal üzemeltetőjét a Szolgáltatással és az Online Rádiós Médiatartalommal összefüggésben hatóság vagy bíróság elmarasztalja, a Szolgáltató valamennyi hátrányos jogkövetkezményt, így különösen az elmarasztalás következtében a Szolgáltatót ért teljes kárt az Online Rádióval vagy a vele egyetemlegesen kötelezettekkel szemben érvényesíti. Az Online Rádió az Online Rádiós Médiatartalommal kapcsolatos valamennyi hátrányos jogkövetkezményért helytáll. Ennek megfelelően a jogsértés következtében a Szolgáltatót ért teljes vagyoni és nem vagyoni kár összegét a Szolgáltató felszólítását követő 5 (öt) munkanapon belül átutalja a Szolgáltató által megjelölt bankszámlaszámra.

1. **SZELLEMI TULAJDONJOGI RENDELKEZÉSEK**

Az Online Rádió a Szolgáltatási Szerződés megkötésével nem kizárólagos, jogdíjmentes, tovább engedélyezhető, átruházható, időben a Szolgáltatási Szerződés időtartamához igazodó és az egész világra kiterjedő felhasználási jogot enged a Szolgáltató számára, hogy az Online Rádiós Médiatartalomra mutató hiperlinket a Weboldalon, illetve iOS , Android és televíziós applikációiban elérhetővé tegye és a kapcsolódó szellemi termékeket felhasználja (ide érte az ondemand felhasználásra közzétett médiatartalmakat is, amikor a nyilvánosság tagjai a hozzáférés helyét és idejét egyénileg választhatják meg), azzal, hogy Felhasználó tudomásul veszi, hogy az Szjt. 26.§ (5a). pontja alapján a Szolgáltató olyan nyilvánosságot elérő szervezetnek minősül, amely csupán a felhasználás technikai eszközeit biztosítja, így a Felhasználó köteles felhasználási jogokat megszerezni a Szolgáltatási szerződés alapján végzett felhasználásra.

Az Online Rádió a Szolgáltatási Szerződés megkötésével hozzájárul ahhoz, hogy a Szolgáltató az Online Rádió Online Rádiós Médiatartalmának megjelölése céljából az Online Rádió, mint jogosult védjegyét, logóját, borítóképét vagy egyéb megjelölését a Weboldalon, illetve a Mobil Applikációban feltüntesse.

A Weboldalon a Szolgáltató által vagy nevében publikált anyagokhoz (pl. szövegekhez, audiostreamekhez és képekhez) fűződő szerzői-, védjegy- és más szellemi alkotáshoz fűződő jogok jogosultja a Szolgáltató, illetve a vonatkozó jogosult engedélyével jelennek meg a weboldalon.

Az Online Rádió jogosult a Weboldal tartalmából készült kivonatokat magáncélra (azaz nem kereskedelmi felhasználás céljából) rögzíteni az Szjt. szabad felhasználásra vonatkozó rendelkezéseinek megfelelően. E jog gyakorlásának feltétele, hogy az Online Rádió érintetlenül hagyja és tekintetbe veszi a szellemi tulajdonhoz fűződő jogokat, köztük az egyes tartalmakhoz kapcsolódóan feltüntetett szerzői jogokra vonatkozó nyilatkozatot.

1. **ÉRTESÍTÉSI ÉS ELTÁVOLÍTÁSI ELJÁRÁS, JOGSÉRTŐ TARTALMAK ELTÁVOLÍTÁSA**

Amennyiben az Online Rádió vagy bármely jogosult az Szjt. által védett szerzői művén, előadásán, hangfelvételén, műsorán, audiovizuális művén, adatbázisán fennálló jogára továbbá a Védjegytv.-ben meghatározott, a védjegyoltalomból eredő kizárólagos jogára a Szolgáltató által hozzáférhetővé tett információt – sérelmesnek érzni, úgy az Ekertv. 13. §-ában foglalt értesítési és eltávolítási eljárást kezdeményezheti.Ennek keretében teljes bizonyító erejű magánokiratba vagy közokiratba foglalt értesítésével felhívhatja a Szolgáltatót a jogát sértő tartalmú információ (ezen belül a hiperlink) eltávolítására.

Az értesítésnek tartalmaznia kell:

*a)*a sérelem tárgyát és a jogsértést valószínűsítő tények megjelölését,

*b)*a jogsértő tartalmú információ azonosításához szükséges adatokat,

*c)*a jogosult nevét, lakcímét, illetve székhelyét, telefonszámát, valamint elektronikus levelezési címét.

A Felek hatályos írásbeli közlésnek tekintik a nekik vagy általuk harmadik személyhez címzett írásbeli magánokirat hű másolatát, továbbá az elektronikus úton tett közlést is, ha annak megérkezését a címzett elektronikus úton igazolja. Ebben az esetben a Felek kötelesek az egymástól származó elektronikus küldemények megérkezését visszaigazolni.

A Szolgáltató az értesítés átvételétől számított 12 órán belül - a jogosult jogát sértő információt biztosító igénybe vevő (a továbbiakban: érintett igénybe vevő) 3 munkanapon belül történő írásbeli tájékoztatása mellett - köteles intézkedni az értesítésben megjelölt információhoz való hozzáférés nem biztosítása vagy az információ eltávolítása iránt, és feltüntetni, hogy az eltávolítás milyen jogosult jogsértést állító értesítése alapján történt.

A Szolgáltató nem felelős az érintett információ eltávolításának vagy az ahhoz való hozzáférés nem biztosításának eredményes végrehajtásáért, amennyiben az eltávolítás vagy a hozzáférés nem biztosítása során az Ekertv.-ben meghatározottaknak megfelelően és jóhiszeműen járt el.

Egyebekben az eljárásra a Felek az Ekertv. rendelkezéseit használják.

1. **KAPCSOLATTARTÁS**

**A Felek egymás közötti kapcsolattartásuk tekintetében** kifejezetten elfogadják, hogy az elektronikus levelezés (e-mail) formája megfelel a Felek közötti hivatalos kommunikációnak. A közvetített információk hosszú távú tárolása mindkét fél felelőssége. A Felhasználó e-mail cím változásából és bármely egyéb technikai hibákból adódó károkért Szolgáltató felelősséget nem vállal. Ezen változásokról / működési hibákról a Felhasználónak az Szolgáltatót lehetőség szerint haladéktalanul értesítenie kell.

Felek szabályszerű írásbeli közlésnek tekintik az elektronikus úton (e-mail-ben) elküldött írásbeli üzeneteket. Kétség esetén a küldő felet terheli annak a bizonyítása, hogy a másik fél részére az üzenetet elküldte. Az üzenet megküldése bizonyítható e-mail esetében kézbesítési visszaigazolással, illetve az e-mail-re adott válaszüzenettel. Ezek hiányában az e-mail üzenet annak elküldését követő 48 (negyvennyolc) órán belül kézbesítettnek tekintendő.

A Szolgáltató az Online Rádió weboldalán közzétett e-mail cím(ek) legördülő címlistában történő szerepeltetésével Weboldalán található kapcsolattartási felületén lehetővé teszi a Felhasználók számára, hogy közvetlenül a Szolgáltató felületéről lépjenek kapcsolatban az Online Rádióval.

Szolgáltató biztosítja, hogy egy Felhasználó adott időtartamra vonatkozó korlátozott számú levelet küldhessen az Online Rádiónak, és megfelelő technikai intézkedéseket alkalmaz annak érdekében, hogy spamelésre az e-mail címet ne használják.

1. **EGYÉB RENDELKEZÉSEK**

Alkalmazásáruházak szabályzatai

A Weboldal mobileszközökre készült applikációja az Apple App Store, illetve a Google Play alkalmazásáruházából keresztül tölthető le. Az Apple App Store webáruházra vonatkozó általános szerződési feltételek az alábbi linken keresztül érhetők el:

http://www.apple.com/legal/internet-services/itunes/hu/terms.html#privacy

A Google Play webáruház használatára vonatkozó általános szerződési feltételek az alábbi linken keresztül érhetőek el:

https://play. google.com/intl/hu\_hu/about/play-terms.html

Az Apple App Store, valamint a Google Play szabályzataira és működésére a Szolgáltatónak semmilyen ráhatása nincs. Szolgáltatót semmilyen felelősség nem terheli azzal kapcsolatban, amennyiben a fenti alkalmazásokkal kapcsolatban bármilyen változás áll be, azok nyomon követése az Online Rádió felelőssége.

Titoktartási kötelezettség

A felek által a Szolgáltatási Szerződés megkötési és teljesítése során egymás tudomására jutott, a másik fél gazdálkodására, ügyvitelére vonatkozó valamennyi adat, tény, vagy információ, illetőleg valamennyi olyan adat, amelyet a felek titkos, vagy ezzel egyenértékű megjelöléssel láttak el, továbbá valamennyi a másik fél méltányolható üzleti érdekébe tartozó, üzleti titoknak minősülő adat tekintetében a felek a vonatkozó jogszabályoknak megfelelően titoktartásra kötelesek, az ilyen adatokat kötelesek titokként kezelni.

Felek kötelezik magukat arra, hogy a másik fél tevékenységével összefüggésben tudomásukra jutott valamennyi nem nyilvános adatot és információt üzleti titokként, bizalmasan kezelnek, továbbá kölcsönösen tudomásul veszik, hogy azokat kizárólag a másik fél előzetes, írásbeli hozzájárulása alapján jogosultak harmadik személy tudomására hozni. A titoktartási kötelezettség nem vonatkozik a saját vezető tisztségviselőjükre, felügyelőbizottsági tagjaikra, részvényeseikre/tagjaikra, valamint a pénzügyi vezetőjükre, könyvelőjükre, könyvvizsgálójukra, külső tanácsadóikra, finanszírozó hitelintézetre, továbbá a Szolgáltatási Szerződés teljesítésében, valamint annak ellenőrzésében közreműködő személyekre. A titoktartási kötelezettség nem vonatkozik a szerződéses viszonyból származó polgári jogi igények miatti bírói eljárásban és más hatósági eljárásban (ez esetben hatósági előírás alapján) történő felhasználásra.

A fenti titoktartási kötelezettség a szolgáltatási jogviszony hatálya alatt és annak megszűnését követően, a megszűnéstől számított 2 évig terheli a Feleket.

Felek rögzítik, hogy amennyiben a titoktartási kötelezettség megszegésével bármelyik Fél a másik Félnek kárt okoz, úgy köteles azt a másik Fél részére megtéríteni.

Kapcsolattartókra vonatkozó adatkezelés

Felek rögzítik, hogy a Szolgáltatási Szerződés megkötése és teljesítése során a Szolgáltatási Szerződéssel összefüggésben természetes személy alkalmazottaik, cégképviselőik, közreműködőik, kapcsolattartóik (a továbbiakban együttesen: "Közreműködők") személyes adatának közlése történik, melyre tekintettel Felek tájékoztatják egymást, arról hogy a jelen Szolgáltatási Szerződéssel összefüggésben a másik Fél által, a másik Fél Közreműködőivel kapcsolatban közölt, személyes adatokat kezelik.

A Szolgáltató részletes adatkezelési tájékoztatóját a Weboldalon közzétette: <https://myonlineradio.hu/public/docs/privacy-policy/hu_HU/hu.docx>.

A Felek a jelen szerződés vonatkozásában a Ptk. 6:63. § (5) bekezdése alkalmazását kizárják.

Ennek megfelelően azok a szokások, amelynek alkalmazásában a felek korábbi üzleti kapcsolatukban megegyeztek, és azon gyakorlatok, amelyet egymás között kialakítottak, továbbá az adott üzletágban a hasonló jellegű szerződés alanyai által széles körben ismert és rendszeresen alkalmazott szokások nem válnak a Szolgáltatási Szerződés tartalmává.

Részleges érvénytelenség

Amennyiben a Szolgáltatási Szerződés bármely rendelkezése érvénytelen lenne, vagy azzá válna, a többi rendelkezést ez nem érinti. Bármely érvénytelen rendelkezést közös megállapodással olyan rendelkezéssel kell helyettesíteni, amely a Szolgáltatási Szerződés céljának megfelel.

**ZÁRÓ RENDELKEZÉSEK**

Jelen ÁSZF-ben nem szabályozott kérdésekben a magyar jog, különösen a jelen ÁSZF-ben meghatározott vonatkozó jogszabályok hatályos rendelkezései irányadóak.

Felek kijelentik, hogy esetleges vitáikat igyekeznek tárgyalás útján rendezni. Ha ez nem vezetne eredményre, a Felek egyező akarattal a Polgári Perrendtartásról szóló törvény szerint illetékes és hatáskörrel rendelkező bíróság döntésének vetik alá magukat.

A Felek kijelentik, hogy szerződésüket kellő megfontolást követően, az esetleges tévedés kockázatát is vállalva kötötték meg és erre tekintettel jognyilatkozatukat tévedés jogcímén nem jogosultak megtámadni. A Felek kizárják a Szolgáltatási Szerződésnek feltűnő értékaránytalanság jogcímén történő megtámadása lehetőségét.

Jelen ÁSZF vonatkozó részei a közléssel határozatlan időre lépnek hatályba.

2023.01.29.